Príloha č. 1

Analýza  pre podpredsedu vlády  a ministra spravodlivosti SR   Daniela  Lipšica ohľadom odkladu  účinnosti nariadenia vlády Slovenskej republiky o obsahu žiadosti o úhradu náhrady za obmedzenie bežného obhospodarovania a o spôsobe výpočtu náhrady

 	Ak by uvedené nariadenie vlády nemalo byť účinné (ďalej len “nové nariadenie”) od 1.03.2003, nárok na úhradu náhrady nezaniká. Lehoty na uplatnenie nároku  sú uvedené v § 61 ods. 7 zákona č. 543/2002 Z. z. o ochrane prírody a krajiny (ďalej len “zákon”). 
          Do nadobudnutia účinnosti nového nariadenia by stále  platilo stále nariadenie vlády SR č. 24/2002 Z.z.  o    spôsobe výpočtu a úhrady majetkovej ujmy vzniknutej obmedzením bežného hospodárenie na pozemku, ktorý nie je vo vlastníctva štátu  (ďalej len “staré nariadenie”).

V textoch týchto nariadení sú však tieto rozdiely: 
-	staré nariadenie používa pojem “majetková ujma”, pričom zákon používa pojem “náhrada za obmedzenie bežného obhospodarovania”, 
-	definícia bežného obhospodarovania je skoro rovnaká ,až na § 2 písm. b) bod 2  starého nariadenia , ktorý v zákone v § 61 ods. 2 písm. b) chýba,
-	staré nariadenie sa týka spôsobu výpočtu a úhrady majetkovej ujmy vzniknutej obmedzením bežného hospodárenie na pozemku, ktorý nie je vo vlastníctve štátu,
-	staré nariadenie  neupravuje obsah žiadosti, ktorého prílohou je aj súdnoznalecký posudok. 

Ďalšie problémy súvisiace s odkladom účinnosti predmetného nariadenia:

1. Vlastník si uplatní nárok v lehote ustanovenej zákonom. 
2. Vlastník  nevie, čo má doložiť k žiadosti. Prakticky všetky náležitosti a jej prílohy, ktoré nepriamo vyplývajú z § 61 zákona možno  od neho dostať  len cestou výzvy na doplnenie podania. 
3. Na základe čoho sa bude žiadať súdnoznalecký posudok? Vlastník si výšku náhrady vypočíta sám. Z toho vyplýva, že povinný orgán bude musieť ustanoviť do konania  znalca, ktorý  overí výpočet žiadateľa a následne  zaplatiť súdnoznalecké posudky.
4. Nie je zrejmé, ako bude postupovať povinný orgán, ak nebude možný postup podľa bodu 3.
5. Ak bude možný postup podľa bodu 3, tak o nároku sa rozhoduje v správnom konaní a podľa § 61 ods. 11 zákona je náhrada splatná v lehote 60 dní od právoplatnosti rozhodnutia.
6. Ak nebude  vyplatená, oprávnené osoby si budú vymáhať náhradu  súdnou cestou.

         	Na MŽP SR je viacero žiadostí zaslaných pred účinnosťou zákona  cca za 30 mil. Sk. Tie sa musia vybaviť podľa starého zákona a starého nariadenia. (§ 104 ods. 23 zákona). Čiže už tu hrozí, že nebude  dosť finančných prostriedkov. Tieto nároky treba  uspokojiť bez ohľadu na to, či bude mať nové nariadenia  účinnosť od 1. 03. 2003 alebo 1. 03. 2004.

 	Po 1. 01. 2003 bola zaslaná jedna žiadosť ( na 18 mil. Sk). Ak by malo nové nariadenie platiť až napr. od 1. 03. 2004, dovtedy bude platiť staré nariadenie, podľa ktorého sa bude konať s problémami uvedenými  v bodoch  2 a 3.  Nastane  situácia, že o nároku na náhradu  sa rozhodne a nebudú finančné prostriedky . Taká istá  situácia  nastane,  aj keď  bude platiť nové nariadenie.

V konečnom dôsledku je potrebné oprávnené nároky  uspokojiť  v obidvoch prípadoch ( podľa starého nariadenia alebo podľa nového nariadenia ). Rozdiely sú len v tom, že
-	ak bude platiť len staré nariadenie, možno  rozhodovať o nároku len na neštátnych pozemkoch, 
-	správca majetku štátu si však v tomto prípade môže uplatňovať svoj nárok na náhradu  (vyplýva mu zo zákona), nebude sa  však môcť použiť na jeho uplatnenie staré nariadenie a nebude možné o jeho žiadosti rozhodnúť. Správca majetku štátu by si potom mohol svoju požiadavku uplatňovať prostredníctvom súdu.

V tejto súvislosti je potrebné  poukázať na to, že nárok na náhradu za obmedzenie bežného obhospodarovania vyplýva z § 61 zákona a dopad uvedeného ustanovenia na štátny rozpočet bol vyčíslený v dôvodovej správe k návrhu zákona o ochrane prírody a krajiny ( 398,5 mil. Sk). 
    	Pôvodný návrh MŽP SR upravoval  len  náhradu za obmedzenie, ktoré vzniká na pozemkoch, ktoré nie sú vo vlastníctve štátu. Na základe pripomienky LRV o protiústavnosti takto koncipovaného ustanovenia bol § 61 rozšírený o náhradu za obmedzenie  bežného obhospodarovania aj na pozemkoch vo vlastníctve štátu. 
   	Znenie § 61 po zapracovaní pripomienok LRV  SR  schválila vláda SR dňa 22.05.2002.

    	Z uvedeného vyplýva, že pri platnosti ktoréhokoľvek nariadenia vlády aj tak nie je dosť finančných prostriedkov na úhradu už dnes evidovaných požiadaviek. Taktiež odklad účinnosti nového nariadenia by v tomto smere nič nevyriešil a navodil by stav, ktorý by pokiaľ ide o majetkovú ujmu vzniknutú obmedzením bežného obhospodarovania na pozemku, ktorý je vo vlastníctve štátu, mohol byť protiústavný. Nároky vlastníkov a správcov majetku štátu vyplývajú totiž zo zákona, a nie z tohto nariadenia vlády, ktoré je len technického charakteru a upravuje len podrobnosti o obsahu žiadosti a o spôsobe výpočtu náhrady.

V Bratislave 12. februára 2003

											Príloha č.2
	
Prehľad žiadostí na úhradu náhrady za obmedzenie bežného obhospodarovania evidovaných t. č. na ministerstve

Pč. | žiadateľ | suma

1.

Súkromné lesy 
Kredba

5 143 819.-

2. | Urbariát obce, pozemkové spoločenstvo Jasenov | nevyčíslená
3. | Spoločenstvo bývalých urbarialistov a komposesorát Vrbica | 10 477 773.-
4. | Združenie bývalých urbarialistov Gerlachov | 9 666 832.-

5.

Združenie lesných spoločností
Honce

1 134 798.-

6.

Georgína Lišiaková 
Gánovce

nevyčíslená

7. | Dona, s.r.o. Veľké Revištia | 18 997 510.-
| s p o l u | 45 420 732.-

Prehľad žiadostí na úhradu náhrady za obmedzenie bežného obhospodarovania evidovaných t. č. na krajských úradoch

Pč. | žiadateľ | suma

1.

Združenie drobných lesomajiteľov Papradno
KÚ Trenčín

5 500 000.-

2.

Roľnícke družstvo Terchová
KÚ Žilina

516 557.-

3.

Lesné spoločenstvo Rochovica
KÚ Žilina

nevyčíslená

4.

Pozemkové spoločenstvo Urbár Horná Mičiná
KÚ Banská Bystrica

2 815 750.-

5.

Lesná spoločnosť Ložín
KÚ Košice

2 000 000.-

6.

Poľnohospodárske družstvo Liptovská Teplička
KÚ Prešov

nevyčíslená

| s p o l u | 10 832 307.-

                                                                                                                                                    Príloha č.3.

Prehľad obmedzení vyplývajúcich zo zákona na lesnom pôdnom fonde

Poznámka:
Vzhľadom na znenie § 61 ods. 2 písm.b) zákona môže isť iba o obmedzenia, ktoré sú predmetom lesného hospodárskeho plánu.

Obmedzenia vyplývajúce zo zákazov ustanovených zákonom:

3. stupeň ochrany
-	rozširovať nepôvodné druhy rastlín a živočíchov
4. stupeň ochrany
-	rozširovať nepôvodné druhy rastlín a živočíchov
-	ťažiť drevnú hmotu holorubným hospodárskym spôsobom
5. stupeň ochrany
-	rozširovať nepôvodné druhy rastlín a živočíchov
-	ťažiť drevnú hmotu holorubným hospodárskym spôsobom
-	zasahovať do lesných porastov a poškodzovať vegetačný a pôdny kryt

Obmedzenia vyplývajúce zo zákazov ustanovených zákonom v druhovej ochrane:

Na rastliny sa ochrana nevzťahuje, ak dochádza k  ich ničeniu v súvislosti s bežných obhospodarovaním lesných kultúr.
Živočíchy je zakázané rušiť v ich prirodzenom vývine, najmä ich vyrušovať v dobe rozmnožovania, výchovy mláďat, zimného spánku, migrácie. Je zakázané ničiť a poškodzovať ich biotopy, najmä obydlia, hniezdo, miesto rozmnožovania,  získavania potravy, odpočinku, preperovania alebo zimovania. 

Obmedzenia vyplývajúce z iných podmienok ochrany ustanovených zákonom:

a)	súhlasy na uskutočňovanie tej ktorej činnosti v jednotlivých stupňoch ochrany
1.	stupeň ochrany 
-	zasahovanie do biotopu európskeho významu alebo národného významu, ktorým sa môže biotop poškodiť alebo zničiť

2. stupeň ochrany
-	zasahovanie do biotopu európskeho významu alebo národného významu, ktorým sa môže biotop poškodiť alebo zničiť

3.	stupeň ochrany
-	zasahovanie do biotopu európskeho významu alebo národného významu, ktorým sa môže biotop poškodiť alebo zničiť

4.   stupeň ochrany 
-	zasahovanie do biotopu európskeho významu alebo národného významu, ktorým sa môže biotop poškodiť alebo zničiť

5.	stupeň ochrany 
-	zasahovanie do biotopu európskeho významu alebo národného významu, ktorým sa môže biotop poškodiť  alebo zničiť

b)	opatrenia vyplývajúce z uplatňovania § 3 zákona
Vytváranie a udržiavanie územného systému ekologickej stability je verejným záujmom. Podnikatelia a právnické osoby, ktorí zamýšľajú vykonávať činnosť, ktorou môžu ohroziť  alebo narušiť územný systém ekologickej stability, sú povinní zároveň  navrhnúť opatrenia, ktoré prispejú k jeho vytváraniu a udržiavaniu.

Podnikatelia a právnické osoby, ktorí svojou činnosťou  zasahujú do ekosystémov, ich zložiek a prvkov , sú povinní na vlastné náklady vykonať opatrenia smerujúce k predchádzaniu a obmedzovaniu ich poškodzovania a ničenia.

Uvedené osoby sú povinné opatrenia  zahrnúť už do návrhov projektov, programov, plánov a ostatnej dokumentácie vypracúvanej podľa osobitných predpisov. Tu je odkaz aj na zákon č. 61/1977 Zb. o lesoch.

c)	opatrenia vyplývajúce z ustanovenia § 19 ods. 3
Na území národných parkov možno  vyhlasovať len ochranné lesy a lesy osobitného určenia. 

Obmedzenia vyplývajúce z  iných podmienok ochrany ustanovených na základe zákona:

a)	obmedzenia vyplývajúce z rozhodnutia vydaného na základe zákona
-     rozhodnutie o  povolení výnimky a v ňom  stanovené podmienky na uskutočnenie povolenej činnosti
-	rozhodnutie o vydaní súhlasu a v ňom stanovené podmienky na uskutočnenie povolenej činnosti

b)	obmedzenie vyplývajúce z vyjadrenia k návrhu a zmene LHP
môže ísť len o niektoré z vyššie uvedených obmedzení, ktoré majú oporu v zákone

                                                                                                                                         Príloha č.4

Prehľad obmedzení vyplývajúcich zo zákona na poľnohospodárskom pôdnom fonde

Obmedzenia vyplývajúce zo zákazov ustanovených zákonom:

3. stupeň ochrany
-	rozširovať nepôvodné druhy rastlín a živočíchov
4. stupeň ochrany
-	rozširovať nepôvodné druhy rastlín a živočíchov
-	aplikovať chemické látky a hnojivá
5. stupeň ochrany
-	rozširovať nepôvodné druhy rastlín a živočíchov
-	poškodzovať vegetačný a pôdny kryt

Obmedzenia vyplývajúce zo zákazov ustanovených zákonom v druhovej ochrane:

Na rastliny sa ochrana nevzťahuje ak dochádza k ich ničeniu v súvislosti s bežných obhospodarovaním lesných kultúr.
Živočíchy je zakázané rušiť v ich prirodzenom vývine, najmä ich vyrušovať v dobe rozmnožovania, výchovy mláďat, zimného spánku, migrácie. Je zakázané ničiť a poškodzovať ich biotopy, najmä obydlia, hniezdo, miesto rozmnožovania,  získavania potravy, odpočinku, preperovania alebo zimovania. 

Obmedzenia vyplývajúce z iných podmienok ochrany ustanovených zákonom:

a)	súhlasy na uskutočňovanie tej ktorej činnosti v jednotlivých stupňoch ochrany
1.	stupeň ochrany 
-     leteckú aplikáciu chemických látok a hnojív
-	zasahovanie do biotopu európskeho významu alebo národného významu, ktorým sa môže biotop poškodiť alebo zničiť

2.	stupeň ochrany
-     leteckú aplikáciu chemických látok a hnojív
-	zasahovanie do biotopu európskeho významu alebo národného významu, ktorým sa môže biotop poškodiť alebo zničiť
-	pozemnú aplikáciu chemických látok alebo hnojív, najmä pesticídov, toxických látok, priemyselných hnojív a silážnych štiav pri poľnohospodárskej činnosti na súvislej ploche väčšej ako 2 ha

3.	stupeň ochrany
-     leteckú aplikáciu chemických látok a hnojív
-	zasahovanie do biotopu európskeho významu alebo národného významu, ktorým sa môže biotop poškodiť alebo zničiť
-	pozemnú aplikáciu chemických látok alebo hnojív, najmä pesticídov, toxických látok, priemyselných hnojív a silážnych štiav pri poľnohospodárskej činnosti

4.  stupeň ochrany 
-	zasahovanie do biotopu európskeho významu alebo národného významu, ktorým sa môže biotop poškodiť alebo zničiť

5. stupeň ochrany  
-	zasahovanie do biotopu európskeho významu alebo národného významu, ktorým sa môže biotop poškodiť    alebo zničiť

b)	opatrenia vyplývajúce z uplatňovania § 3 zákona
Vytváranie a udržiavanie územného systému ekologickej stability je verejným záujmom. Podnikatelia a právnické osoby, ktorí zamýšľajú vykonávať činnosť, ktorou môžu ohroziť  alebo narušiť územný systém ekologickej stability, sú povinní zároveň  navrhnúť opatrenia, ktoré prispejú k jeho vytváraniu a udržiavaniu.

 Podnikatelia a právnické osoby, ktorí svojou činnosťou  zasahujú do ekosystémov, ich zložiek a prvkov , sú povinní na vlastné náklady vykonať opatrenia smerujúce k predchádzaniu a obmedzovaniu ich poškodzovania a ničenia.

Uvedené osoby sú povinné opatrenia  zahrnúť už do návrhov projektov , programov, plánov a ostatnej dokumentácie vypracúvanej podľa osobitných predpisov. Tu je odkaz aj na zákon č. 61/1977 Zb. o lesoch.

Obmedzenia vyplývajúce z  iných podmienok ochrany ustanovených na základe zákona:
a)	obmedzenia vyplývajúce z rozhodnutia vydaného na základe zákona
-     rozhodnutie o  povolení výnimky a v ňom  stanovené podmienky na uskutočnenie povolenej činnosti
-	rozhodnutie o vydaní súhlasu a v ňom stanovené podmienky na uskutočnenie povolenej činnosti

b)	obmedzenie vyplývajúce z vyjadrenie k vydaniu súhlasu na zmenu druhu poľnohospodárskeho pozemku na ovocný sad, vinicu, chmeľnicu, na zalesnenie poľnohospodárskeho pozemku alebo premenu nepoľnohospodárskej pôdy na poľnohospodársku
môže ísť len o niektoré z vyššie uvedených obmedzení, ktoré majú oporu v zákone